আইসোলিউসিন
আইসোলিউসিন (চিহ্ন Ile বা I) হল একটি α-অ্যামিনো অ্যাসিড যা প্রোটিনের জৈব সংশ্লেষণে ব্যবহৃত হয়। এটিতে একটি α-অ্যামিনো গ্রুপ রয়েছে (প্রোটোনেটেড হয়ে NH+ 3 গঠন ধারণ করে), একটি কার্বক্সিল গ্রুপ (ডিপ্রোটোনেটেড হয়ে COO− গঠন ধারণ করে), এবং একটি হাইড্রোকার্বন গ্রুপ নিয়ে গঠিত একটি পার্শ্ব শৃঙ্খল, এটিকে নন-পোলার অ্যামিনো অ্যাসিড হিসাবে শ্রেণীবদ্ধ করে। এটি সাধারণ শারীরবৃত্তীয় পরিস্থিতিতে মানবদেহে সংশ্লেষিত হতে পারে না, তাই এটিকে একটি অপরিহার্য অ্যামিনো অ্যাসিড ধরা হয়। উদ্ভিদ দেহে থ্রিওনিন ও মিথিওনিন থেকে আইসোলিউসিন তৈরী হতে পারে। এছাড়াও ব্যাকটেরিয়ার দেহে পাইরুভিক অ্যাসিড থেকে তৈরি হতে পারে। এটি কোডন AUU, AUC, AUA দ্বারা এনকোড করা হয়।